ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
     - privind aprobarea încheierii unui Protocol de colaborare între Unitatea de Asistenţă Medico Socială Boldeşti-Scăeni şi Ministerul Muncii şi 
Solidarităţii Sociale

Având în vedere:
    -  referatul de aprobare, înregistrat sub nr.6641/13.04.2023, prin care Primarul oraşului Boldeşti-Scăeni propune aprobarea încheierii unui Protocol de colaborare între Unitatea de Asistenţă Medico Socială Boldeşti-Scăeni şi Ministerul Muncii şi Solidarităţii Sociale.
   - raportul de specialitate  întocmit de compartimentul de resort, înregistrat sub nr. 6642/13.04.2023;
	       - adresa nr. 2025/26.10.2022 înregistrată la Unitatea de Asistenţă Medico-Socială Boldeşti-Scăeni sub nr. 814/23.03.2023 şi modelul Protocolului de colaborare, anexat adresei;
   - referatul consiliului director din cadrul Unităţii de Asistenţă Medico-Socială Boldeşti-Scăeni, înregistrat sub nr.983/6.04.2023; 
  	- avizul secretarului general, înregistrat sub nr.6655/13.04.2023;
	- avizul comisiei de specialitate nr. 1 – dezvoltarea economico-socială şi de mediu, cooperarea interinstituţională pe plan intern şi extern;
	În temeiul art. 129 alin. (2) lit. e) şi alin. (9) lit. a), art. 139 alin. (1) şi alin. (3) lit. f) şi art. 196 alin. (1), lit. a) din OUG nr. 57/2019 privind Codul administrativ,

	Consiliul Local al oraşului Boldeşti-Scăeni, întrunit în şedinţă publică ordinară în data de 25.04.2023,  adoptă prezenta hotărâre:
 
Art.1. (1) Se aprobă încheierea Protocolului de colaborare între Unitatea de Asistenţă Medico Socială Boldeşti-Scăeni şi Ministerul Muncii şi Solidarităţii Sociale (MMSS), în cadrul proiectului „HUB de Servicii MMSS – SII MMSS”, Cod  MySmis 130963, potrivit anexei care face parte integrantă din prezenta hotărâre. 
(2) Obiectul Protocolului de colaborare  îl constituie asigurarea colaborării interinstituţionale a MMSS cu Unitatea de Asistenţă Medico Socială Boldeşti-Scăeni, în calitate de furnizor acreditat de servicii sociale licenţiate, pentru asigurarea activităţii de digitizare a documentelor din cadrul dosarelor beneficiarilor de servicii sociale.
Art.2. Se împuterniceşte directorul  Unităţii de Asistenţă Medico-Socială Boldeşti-Scăeni să semneze Protocolul de colaborare cu  Ministerul Muncii şi Solidarităţii Sociale. 
Art.3. Prezenta hotărâre se comunică Unităţii de Asistenţă Medico-Socială Boldeşti-Scăeni pentru ducere la îndeplinire şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

Boldeşti-Scăeni, 25.04.2023
[bookmark: _GoBack]Nr. 61




















